|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2020 m. vasario 11 d. |
| įsakymu Nr.AD1-213 |

**JAUNIMO INICIATYVŲ IR PROGRAMŲ PROJEKTŲ VERTINIMO EKSPERTŲ ATRANKOS APRAŠAS**

**I SKYRIUS**

**BENDROSIOS NUOSTATOS**

1. Jaunimo iniciatyvų ir programų projektų vertinimo ekspertų atrankos aprašas (toliau – Aprašas) nustato reikalavimus asmenims, pretenduojantiems teikti ekspertinio vertinimo paslaugas Klaipėdos miesto savivaldybės administracijai (toliau – Savivaldybės administracija), ir jų atrankos tvarką.
2. Ekspertinio vertinimo paslaugas sudaro jaunimo iniciatyvų ir programų projektų (toliau – projektai), pretenduojančių gauti paramą iš Savivaldybės biudžeto, vertinimas bei išvadų dėl jų teikimas. Ekspertinio vertinimo paslaugų teikimo tvarką nustato Savivaldybės administracijos direktorius.

**II SKYRIUS**

**REIKALAVIMAI PRETENDENTAMS**

1. Asmuo, pretenduojantis teikti ekspertinio vertinimo paslaugas, turi atitikti šiuos kvalifikacinius reikalavimus:
	1. jaunimo, kultūros, švietimo ar socialinės srities finansavimo programų projektų vertinimo patirtis per pastaruosius 3 metus;
	2. projektų rengimo patirtis jaunimo, kultūros, švietimo ar socialinės srities finansavimo programose per pastaruosius 5 metus;
	3. jaunimo, kultūros, švietimo ar socialinės srities finansavimo programų projektų įgyvendinimo patirtis per pastaruosius 5 metus;
	4. patirtis jaunimo ar su jaunimu dirbančių organizacijų veikloje per pastaruosius 5 metus;
	5. tobulėjimas per pastaruosius 3 metus šiose jaunimo veiklos srityse: jaunimo neformalusis ugdymas, aktyvus dalyvavimas demokratiniame gyvenime, tarpkultūrinis dialogas, socialinė įtrauktis, Europos pilietiškumas, jaunų žmonių dalyvavimas ES politikoje, verslumo, kūrybiškumo įgūdžių lavinimas jaunimo srityje, neformaliojo ugdymo metu įgytų kompetencijų pripažinimas, savanorystė, jaunų žmonių įtraukimas ar kita;
2. Asmuo, pretenduojantis teikti ekspertinio vertinimo paslaugas Savivaldybės administracijai, negali būti Jaunimo reikalų tarybos (toliau – JRT), Europos jaunimo sostinės tarybos (toliau – EJST) narys, Europos jaunimo sostinės 2021 (toliau – EJS2021) koordinuojančios institucijos darbuotoju, asmeniškai dalyvauti rengiant, teikiant ir (ar) įgyvendinant EJS2021 programą.

**III SKYRIUS**

**PRETENDENTŲ ATRANKA**

1. Ekspertų atranka atliekama viešojo konkurso būdu.
2. Informacija apie atranką skelbiama Savivaldybės interneto svetainėje [www.klaipeda.lt](http://www.klaipeda.lt) bei

EJS2021 interneto svetainėje. Kvietime nurodomas anketų pateikimo laikas ir būtini dokumentai. Skelbiant atranką,  kandidatams  sudaromos  galimybės  susipažinti su ekspertų darbo reglamentu, kvalifikaciniais reikalavimais ekspertams (Aprašo 1 priedas), konfidencialumo ir nešališkumo deklaracija (Aprašo 4 priedas).

1. Asmuo, norintis teikti ekspertinio vertinimo paslaugas, Savivaldybės administracijos jaunimo reikalų koordinatoriui (toliau – JRK) paštu arba elektroniniu paštu pateikia:
	1. pretendento į ekspertus anketą (Aprašo 2 priedas);
	2. laisvos formos gyvenimo aprašymą (CV);
	3. kitus dokumentus, pagrindžiančius atitikimą kvalifikaciniams reikalavimams (jei taikoma).
2. Sprendimą dėl asmens atitikties šiame Apraše nustatytiems reikalavimams priima Savivaldybės administracijos direktoriaus įsakymu sudaryta 5 narių ekspertų atrankos komisija, į kurios sudėtį įeina 2 Jaunimo reikalų tarybos nariai, 1 EJST narys ir 2 Savivaldybės administracijos darbuotojai.
3. Ekspertų atrankos komisija sprendimą priima ne vėliau kaip per 7 darbo dienas nuo Aprašo 7 punkte nurodytų dokumentų pateikimo dienos.
4. Ekspertų atrankos komisijos nariai, remdamiesi patvirtintais vertinimo kriterijais, kiekvienas savarankiškai įvertina kandidatus ir prioritetine tvarka parengia reitinguotą kandidatų į ekspertus sąrašą ir užpildo Pretendentų vertinimo lentelę (Aprašo 3 priedas).
5. Ekspertų atrankos komisijos narių balai yra susumuojami ir išvedamas jų vidurkis. Vienai kadencijai į ekspertų duomenų bazę (toliau – duomenų bazė) įtraukiami visi asmenys, surinkę ne mažiau kaip 15 balų. Savivaldybės administracijos direktorius, atsižvelgdamas į Ekspertų atrankos komisijos protokolą, įsakymu patvirtina atrinktų ekspertų sąrašą. Ekspertai apie Savivaldybės administracijos direktoriaus sprendimą informuojami elektroniniu paštu per 3 darbo dienas nuo sprendimo priėmimo.
6. Asmens, Ekspertų komisijos sprendimu neįtraukto į duomenų bazę, pakartotinai pateikti dokumentai priimami ne anksčiau kaip po vienų metų nuo tokio sprendimo priėmimo dienos.

**IV SKYRIUS**

**JAUNIMO INICIATYVŲ IR PROGRAMŲ PROJEKTŲ VERTINIMO EKSPERTŲ STATUSAS**

1. Duomenų bazėje esantys asmenys yra laikomi ekspertais, galinčiais teisės aktų nustatyta tvarka teikti ekspertinio vertinimo paslaugas. Savivaldybės administracija įsipareigoja išlaikyti duomenų bazėje esančių ekspertų anonimiškumą visos kadencijos laikotarpiu.
2. Su eksperto statusu susijusias teises ir pareigas, išskyrus nurodytas šio Aprašo 16 ir 18 punktuose, ekspertas įgyja nuo ekspertinio vertinimo paslaugų teikimo sutarties su Savivaldybės administracija sudarymo dienos.
3. Ekspertai yra anoniminiai. Ekspertas privalo išlikti anonimiškas ir išlaikyti kitų jam žinomų ekspertų anonimiškumą, jei kituose teisės aktuose nenustatyta kitaip.
4. Ekspertų kadencijos trukmė – 2 metai. Tas pats asmuo ekspertu gali būti skiriamas ne daugiau kaip dvi kadencijas iš eilės.
5. Ekspertai iš duomenų bazės šalinami Ekspertų atrankos komisijos sprendimu, jeigu:
	1. ekspertas pateikia rašytinį prašymą;
	2. ekspertas praranda nepriekaištingą reputaciją;
	3. ekspertas pažeidžia anonimiškumo principą, jei kituose teisės aktuose nenustatyta kitaip;
	4. ekspertas pažeidžia ekspertinio vertinimo paslaugų teikimo tvarką.
6. Ekspertų teikiamų paslaugų apmokėjimo tvarką nustato Savivaldybės administracijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_